邢福增形容《逃犯條例》修訂如無形的刀架在頭上。
從事中國基督教及當代中國政教關係研究多年的邢福增接受《蘋果》專訪時表示，過去不少例子都顯示，內地宗教活動屢被冠上非宗教罪名打壓，包括2002年港商黎廣強因偷運聖經到內地，被控非法經營判處兩年徒刑，而支援地下教會的香港牧者，修例後亦可能被指涉經濟罪行，「家庭教會出版任何嘢都冇書號，都係非法出版嚟，已經係一個罪名，佢覺得你涉及發售，會告你非法經營，加埋告你逃稅漏稅，奉獻（活動）就當你非法集資」。
宗教在內地被視為愛國統一戰線一環，邢表示，中央政府銳意將宗教納入社會治理，以法律名義監控，遏止增長，「令佢（宗教發展）喺返官方秩序裏面，佢哋覺得周圍都有（信徒）會好亂」。這種法治化管控亦透過《逃犯條例》修訂延伸到香港，「可能係出於嗰種一個中國嘅考慮（作出修例）」。邢指中央在基建、愛國教育促進中港融合後，連兩地司法制度都要結合，「佢哋都睇到香港行《基本法》，中國好難建立融合嘅法律體制，但藉住修例，的確將兩個司法管轄範圍加咗個連接渠道，進一步體現主權」。